পালামৌ লোকসভা কেন্দ্র

পালামু লোকসভা কেন্দ্র (অতীতে পালামৌ লোকসভা কেন্দ্র) ঝাড়খণ্ড রাজ্যের ১৪ টি লোকসভা কেন্দ্রের একটি। এটি তফসিলী উপজাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। পালামু লোকসভা কেন্দ্রটি ১৯৫১ সালে প্রতিষ্ঠিত হয়। সেই সময়ে এটি বিহার রাজ্যের অংশ ছিল। পরবর্তীকালে ২০০০ সালে বিহার পুনর্গঠন আইন অনুসারে পালামু এবং গড়োয়া জেলাগুলি সদ্য নির্মিত ঝাড়খণ্ড রাজ্যের অধিনে চলে যাওয়ায় পালামু লোকসভা কেন্দ্রটি ঝারখণ্ড রাজ্যে চলে যায়। এই লোকসভা কেন্দ্রে প্রথম নির্বাচন হয় ১৯৫১-৫২ সালে। ওই বছর নির্বাচনে এই কেন্দ্র থেকে বিজয়ী হন ভারতীয় জাতীয় কংগ্রেসের শ্রী গজেন্দ্র প্রসাদ সিনহা। তবে ঝাড়খণ্ড রাজ্যের অংশ হিসাবে প্রথম লোকসভা নির্বাচন হয় ২০০৪ সালে। এই নির্বাচনে বিজয়ী হন রাষ্ট্রীয় জনতা দলের মনোজ কুমার। এই লোকসভায় শেষ নির্বাচন হয় ২০১৯ সালে, ১৭শ লোকসভা নির্বাচনে। ১৭শ লোকসভা নির্বাচন অনুষ্ঠিত হয় চারটি দফায়। পালামৌ লোকসভায় নির্বাচন অনুষ্ঠিত হয় ঝাড়খণ্ডের নির্বাচনী প্রক্রিয়ার প্রথম দফায় এবং মূল নির্বাচনী প্রক্রিয়ার চতুর্থ দফায়, ২৯শে এপ্রিল, ২০১৯-এ। একই দিনে চাতরা এবং লোহারদাগা লোকসভা কেন্দ্রেও ভোটদান অনষ্ঠিত হয়। এই নির্বাচনে পালামৌ থেকে মোট ১৯ জন প্রার্থী প্রতিদ্বন্দ্বিতা করেন। এদের মধ্যে বিজয়ী হয়ে সাংসদ ভারতীয় জনতা পার্টির শ্রী বিষ্ণু দয়াল রাম। তিনি পরাজিত করেন রাষ্ট্রীয় জনতা দলের শ্রী ঘুরন রামকে। এই দুই প্রতিদ্বন্দীর মধ্যে ব্যবধান ছিল প্রায় ৫ লক্ষ ভোটের। এই লোকসভা কেন্দ্রটি মোট ৬টি বিধানসভা কেন্দ্র দ্বারা গঠিত: ডালটগঞ্জ (৭৬), বিশ্রামপুর (৭৭), ছত্রপুর (৭৮), হুসেনাবাদ (৭৯), গঢ়বা (৮০), এবং ভবনাথপুর (৮১)। এগুলির মধ্যে গঢ়বা এবং ভবনাথপুর গঢ়বা জেলায় অবস্থিত। বাকি বিধানসভা কেন্দ্রগুলি পালামু জেলায় অবস্থিত। এগুলির মধ্যে শুধুমাত্র ছত্রপুর বিধানসভা কেন্দ্রটি তফসিলী উপজাতিদের জন্য সংরক্ষিত করা হয়েছে। এই লোকসভা কেন্দ্রে মোট ভোটকেন্দ্রের সংখ্যা ২,৪২৬, যার মধ্যে ৪২৬টি ডালটগঞ্জে, ৩৬৭টি বিশ্রামপুরে, ৩৩৫টি ছত্রপুরে, ৩৪১টি হুসেনাবাদে, ৪৫৫টি গড়োয়ায় এবং ৫০২টি ভবনাথপুরে। ২০১৯ সালের এপ্রিল মাসের হিসাব অনুযায়ী পালামু লোকসভা কেন্দ্রের মোট ভোটদাতার সংখ্যা ১৮,৭৭,০৫৪ যার মধ্যে পুরুষ ভোটদাতার সংখ্যা ১০,১১,৫৮৮ এবং মহিলা ভোটদাতার সংখ্যা ৮,৬৫,৪৬৬। নিচে ১৯৫১ সাল থেকে ২০১৯ সাল অবধি বিভিন্ন লোকসভা নির্বাচনে বিজয়ী সাংসদদের তালিকা এবং সংশ্লিষ্ট রাজনৈতিক দলের নাম দেওয়া হলো: ১৯৫১: গজেন্দ্র প্রসাদ সিনহা, ভারতীয় জাতীয় কংগ্রেস ১৯৫৭: গজেন্দ্র প্রসাদ সিনহা, ভারতীয় জাতীয় কংগ্রেস ১৯৬২: শশাঙ্ক মঞ্জরি, স্বতন্ত্র পার্টি ১৯৬৭: কমলা কুমারী, ভারতীয় জাতীয় কংগ্রেস ১৯৭১: কমলা কুমারী, ভারতীয় জাতীয় কংগ্রেস ১৯৭৭: রামদেনি রাম, জনতা পার্টি ১৯৮০: কমলা কুমারী, ভারতীয় জাতীয় কংগ্রেস ১৯৮৪: কমলা কুমারী, ভারতীয় জাতীয় কংগ্রেস ১৯৮৯: জোরাবর রাম, জনতা দল ১৯৯১: রাম দেও রাম, ভারতীয় জনতা পার্টি ১৯৯৬: ব্রজ মোহন রাম, ভারতীয় জনতা পার্টি ১৯৯৮: ব্রজ মোহন রাম, ভারতীয় জনতা পার্টি ১৯৯৯: ব্রজ মোহন রাম, ভারতীয় জনতা পার্টি ২০০৪: মনোজ কুমার, রাষ্ট্রীয় জনতা দল ২০০৬: ঘুরন রাম, রাষ্ট্রীয় জনতা দল ২০০৯: কামেশ্বর বৈঠা, ঝারখন্ড মুক্তি মোর্চা ২০১৪: বিষ্ণু দয়াল রাম, ভারতীয় জনতা পার্টি ২০১৯: বিষ্ণু দয়াল রাম, ভারতীয় জনতা পার্টি পালামৌ জেলা গাড়োয়া জেলা ঝাড়খণ্ডের লোকসভা কেন্দ্রের তালিকা Surjit S. Bhalla. Citizen Raj: Indian Elections 1952-2019 (2019) [১] Prannoy Roy, Dorab R. Sopariwala . he Verdict:Decoding India's Elections (2019) [২] https://indiankanoon.org/doc/198829/ লোকসভা ওয়েবসাইটে সাংসদের জিবনী http://164.100.150.3/Lokshabha19/LSGE2019.htm http://164.100.150.3/Lokshabha19/cantesting-candidate/4chatra_12-Lohardaga13-Palamau_cantesting-candidate.pdf পৃঃ ৪ http://164.100.150.3/Lokshabha19/results2019/13.pdf http://164.100.150.3/ceoweb_bk/ACPCList.htm http://164.100.150.3/Lokshabha19/Elector_count_Phase1.pdf উইকিমিডিয়া কমন্সে পালামৌ লোকসভা কেন্দ্র সম্পর্কিত মিডিয়া দেখুন। ভারতে লোকসভা কেন্দ্রের তালিকা লোকসভা নির্বাচনের ফলাফল সরাসরি ২০১৯ লোকসভা নির্বাচন